钦定古今图书集成/明伦汇编/氏族典/第461卷 > 《郑樵通志》 > 喻南疆
## 钦定古今图书集成/明伦汇编/氏族典/第461卷 > 《郑樵通志》 > 喻南疆

按《尚友录》：南疆，义乌人，少负奇气，从陈亮游。时当路
欲排善类，指亮为首，煆炼刺骨，门人噤不敢言。南疆
诮责同门，谓：“陈先生无辜蒙罪，吾曹为弟子，当怒发
冲冠，乃影响昧昧，是得为人类乎？”亟走见赵适，适曰：
“子义士也。”即秉烛作数字。南疆持之去，伸讼诸公卿
间，亮冤遂白。